CELEX: 32015R2441
Language: hu
Date: 2015-12-18 00:00:00
Title: A Bizottság (EU) 2015/2441 rendelete (2015. december 18.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 27 nemzetközi számviteli standard tekintetében történő módosításáról (EGT-vonatkozású szöveg)

23.12.2015   
            
            
               HU
            
            
               Az Európai Unió Hivatalos Lapja
            
            
               L 336/49
            
         A BIZOTTSÁG (EU) 2015/2441 RENDELETE
   (2015. december 18.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 27 nemzetközi számviteli standard tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               2014. augusztus 12-én a Nemzetközi Számviteli Standard Testület A tőkemódszer az egyedi pénzügyi kimutatásokban címmel módosításokat tett közzé az IAS 27 Egyedi pénzügyi kimutatások nemzetközi számviteli standardhoz (IAS). A módosítások célja, hogy a gazdálkodó egységek egyedi pénzügyi kimutatásaikban az IAS 28 Társult vállalkozásokban és közös vállalkozásokban lévő befektetések standardban leírtak szerinti tőkemódszer alkalmazásával számolhassák el a leányvállalatokban, a közös vállalkozásokban és a társult vállalkozásokban lévő befektetéseket.
            
         
               (3)
            
            
               Az IAS 27 módosítása a nemzetközi számviteli standardok közötti összhang biztosítása érdekében maga után vonja az IFRS 1 nemzetközi pénzügyi beszámolási standard (IFRS) és az IAS 28 módosítását.
            
         
               (4)
            
            
               Az IAS 27 standard módosítása az IFRS 9 standardra való hivatkozásokat tartalmaz, amelyek jelenleg nem alkalmazhatók, mivel az IFRS 9 standardot az Európai Unió még nem fogadta el. Ezért az e rendelet mellékletében az IFRS 9 standardra vonatkozó hivatkozásokat az IAS 39 Pénzügyi instrumentumok: megjelenítés és értékelés standardra való hivatkozásként kell értelmezni.
            
         
               (5)
            
            
               Az Európai Pénzügyi Beszámolási Tanácsadó Csoport megerősíti, hogy az IAS 27 standard módosításai megfelelnek az 1606/2002/EK rendelet 3. cikkének (2) bekezdésében az elfogadáshoz megállapított kritériumoknak.
            
         
               (6)
            
            
               Az 1126/2008/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Számviteli Szabályozó Bizottság véleményével,
            
         ELFOGADTA EZT A RENDELETET:
   1. cikk
   1.   Az 1126/2008/EK rendelet melléklete a következőképpen módosul:
   
               a)
            
            
               az IFRS 1 A Nemzetközi Pénzügyi Beszámolási Standardok első alkalmazása nemzetközi pénzügyi beszámolási standard (IFRS) e rendelet mellékletének megfelelően módosul;
            
         
               b)
            
            
               az IAS 27 Egyedi pénzügyi kimutatások nemzetközi számviteli standard (IAS) e rendelet mellékletének megfelelően módosul;
            
         
               c)
            
            
               az IAS 28 Társult vállalkozásokban és közös vállalkozásokban lévő befektetések nemzetközi számviteli standard e rendelet mellékletének megfelelően módosul.
            
         2.   Az e rendelet mellékletében az IFRS 9 standardra vonatkozó hivatkozásokat az IAS 39 Pénzügyi instrumentumok: megjelenítés és értékelés standardra való hivatkozásként kell értelmezni.
   2. cikk
   Az 1. cikkben említett módosításokat minden társaságnak legkésőbb a 2016. január 1-jén vagy azt követően kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 243., 2002.9.11., 1. o.
   
   
      (2)  A Bizottság 2008. november 3-i 1126/2008/EK rendelete az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.).
   
      MELLÉKLET
      
         A tőkemódszer az egyedi pénzügyi kimutatásokban
      
      (Az IAS 27 módosításai)
      
         Az IAS 27 Egyedi pénzügyi kimutatások
         
      
      
         
            standard módosításai
         
      
      A 4–7., a 10., a 11B. és a 12. bekezdés módosul, és a standard kiegészül a 18J. bekezdéssel.
      FOGALMAK
      
               
                  
                     4.
                  
               
               
                  A következő kifejezések a jelen standardban a következőkben meghatározott értelemben használatosak:
                  …
                  
                     Az egyedi pénzügyi kimutatások a gazdálkodó egység által prezentált olyan kimutatások, amelyek esetében – e standard előírásaitól függően – a gazdálkodó egység választhat a leányvállalatokban, a közös vállalkozásokban és a társult vállalkozásokban lévő befektetéseknek az IFRS 9 Pénzügyi instrumentumok standard szerint bekerülési értéken, vagy az IAS 28 Társult vállalkozásokban és közös vállalkozásokban lévő befektetések standardban ismertetett tőkemódszerrel történő elszámolása között.
                  
               
            
               
                  5.
               
               
                  A következő fogalmak meghatározását az IFRS 10 Konszolidált pénzügyi kimutatások standard A. függeléke, az IFRS 11 Közös megállapodások standard A. függeléke és az IAS 28 3. bekezdése tartalmazza:
                  
                              —
                           
                           
                              társult vállalkozás
                           
                        
                              —
                           
                           
                              tőkemódszer
                           
                        
                              —
                           
                           
                              …
                           
                        
            
               
                  6.
               
               
                  Az egyedi pénzügyi kimutatások azok, amelyeket a konszolidált pénzügyi kimutatásokon felül vagy olyan befektető pénzügyi kimutatásain felül prezentálnak, amely nem rendelkezik befektetéssel leányvállalatokban, de van befektetése társult vállalkozásokban vagy közös vállalkozásokban, amelyek esetében a társult vállalkozásokban vagy közös vállalkozásokban lévő befektetéseket – a 8–8A. bekezdésben meghatározott körülmények kivételével – a tőkemódszer használatával számolják el az IAS 28 előírásainak megfelelően.
               
            
               
                  7.
               
               
                  A leányvállalattal, társult vállalkozással, vagy közös vállalkozásban lévő közös tulajdonosi érdekeltséggel nem rendelkező gazdálkodó egység pénzügyi kimutatásai nem egyedi pénzügyi kimutatások.
                  …
               
            AZ EGYEDI PÉNZÜGYI KIMUTATÁSOK ELKÉSZÍTÉSE
      …
      
               
                  
                     10.
                  
               
               
                  Amikor a gazdálkodó egység egyedi pénzügyi kimutatást készít, akkor a leányvállalatokban, a közös vállalkozásokban és a társult vállalkozásokban lévő befektetéseket a következő módon kell elszámolnia:
                  
                              
                                 a)
                              
                           
                           
                              
                                 bekerülési értéken;
                              
                           
                        
                              
                                 b)
                              
                           
                           
                              
                                 az IFRS 9 szerint; vagy
                              
                           
                        
                              
                                 c)
                              
                           
                           
                              
                                 az IAS 28 standardban ismertetett tőkemódszer használatával.
                              
                           
                        
                     A gazdálkodó egységnek az egyes befektetési kategóriákra azonos elszámolást kell alkalmaznia. A bekerülési értéken vagy a tőkemódszer használatával elszámolt befektetéseket az IFRS 5 Értékesítésre tartott befektetett eszközök és megszűnt tevékenységek standard szerint kell elszámolni, ha azokat értékesítésre vagy felosztásra tartottá minősítették (vagy részei egy értékesítésre vagy felosztásra tartottá minősített elidegenítési csoportnak). Az IFRS 9 standard szerint elszámolt befektetések értékelése ilyen körülmények között nem változik.
                  
                  …
               
            
               
                  11B.
               
               
                  Az olyan anyavállalatnak, amely többé már nem befektetési gazdálkodó egység vagy amely befektetési gazdálkodó egységgé válik, minősítésének változását e változás bekövetkezésének napjától kezdődően kell kimutatnia az alábbiak szerint:
                  
                              a)
                           
                           
                              amikor a gazdálkodó egység többé már nem befektetési gazdálkodó egység, a gazdálkodó egységnek a leányvállalatban lévő befektetést a 10. bekezdéssel összhangban kell elszámolnia. Az akvizíció vélelmezett időpontja a minősítésben bekövetkező változás napja. A befektetés 10. bekezdés szerinti elszámolásakor az átvezetett vélelmezett ellenérték a leányvállalatnak az akvizíció vélelmezett időpontjában érvényes valós értéke.
                              
                                          i.
                                       
                                       
                                          [törölve]
                                       
                                    
                                          ii.
                                       
                                       
                                          [törölve]
                                       
                                    
                        
                              b)
                           
                           
                              amikor a gazdálkodó egység befektetési gazdálkodó egységgé válik, akkor az IFRS 9 standardnak megfelelően az eredménnyel szemben valós értéken számolja el a leányvállalatban lévő befektetést. A leányvállalat korábbi könyv szerinti értéke és a befektető minősítésében bekövetkező változás napján érvényes valós értéke közötti különbözetet nyereségként vagy veszteségként az eredményben kell megjeleníteni. Az említett leányvállalatok kapcsán a korábban az egyéb átfogó jövedelemben megjelenített nyereség vagy veszteség kumulatív összegét úgy kell kezelni, mint ha a befektetési gazdálkodó egység a minősítésben bekövetkező változás napján elidegenítette volna az említett leányvállalatokat.
                           
                        
            
               
                  12.
               
               
                  A gazdálkodó egység akkor jeleníti meg egyedi pénzügyi kimutatásában a leányvállalatoktól, közös vállalkozásoktól vagy társult vállalkozásoktól kapott osztalékot, ha a gazdálkodó egység osztalékhoz való jogát megállapították. Az osztalék az eredményben kerül megjelenítésre, kivéve, ha a gazdálkodó egység a tőkemódszer használatát választja, ebben az esetben az osztalék a befektetés könyv szerinti értékéből való levonásként kerül megjelenítésre.
                  …
               
            HATÁLYBALÉPÉS NAPJA ÉS ÁTTÉRÉS
      …
      
               
                  
                     18 J.
                  
               
               
                  A 2014 augusztusában kibocsátott A tőkemódszer az egyedi pénzügyi kimutatásokban (az IAS 27 módosításai) módosította a 4–7., a 10., a 11B. és a 12. bekezdést. A gazdálkodó egységnek ezeket a módosításokat az IAS 8 Számviteli politika, a számviteli becslések változásai és hibák standardnak megfelelően visszamenőleg, a 2016. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
               
            
         Más standardok szükségszerű módosításai
      
      
         IFRS 1 A Nemzetközi Pénzügyi Beszámolási Standardok első alkalmazása
         
      
      A standard kiegészül a 39Z. bekezdéssel.
      HATÁLYBALÉPÉS NAPJA
      …
      
               
                  39Z.
               
               
                  A 2014 augusztusában kibocsátott A tőkemódszer az egyedi pénzügyi kimutatásokban (az IAS 27 módosításai) módosította a D14. bekezdést, és a standardot kiegészítette a D15A. bekezdéssel. A gazdálkodó egységnek ezeket a módosításokat a 2016. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
               
            A D. függelékben a D14. bekezdés módosul, és a függelék kiegészül a D15A. bekezdéssel.
      
         Leányvállalatokban, közös vállalkozásokban és társult vállalkozásokban lévő befektetések
      
      
               
                  D14.
               
               
                  Amikor egy gazdálkodó egység egyedi pénzügyi kimutatásokat készít, akkor az IAS 27 standard előírja, hogy a leányvállalatokban, közös vállalkozásokban és társult vállalkozásokban lévő befektetéseit a következő módon kell elszámolnia:
                  
                              a)
                           
                           
                              bekerülési értéken;
                           
                        
                              b)
                           
                           
                              az IFRS 9 szerint; vagy
                           
                        
                              c)
                           
                           
                              az IAS 28 standardban ismertetett tőkemódszer használatával.
                           
                        …
               
            
               
                  D15A.
               
               
                  Ha az első alkalmazó az ilyen befektetést az IAS 28 standardban ismertetett tőkemódszer használatával számolja el:
                  
                              a)
                           
                           
                              az első alkalmazó a befektetés akvizíciójára alkalmazza a múltbeli üzleti kombinációkra vonatkozó mentességeket (C függelék).
                           
                        
                              b)
                           
                           
                              ha a gazdálkodó egység egyedi pénzügyi kimutatásai tekintetében korábban válik első alkalmazóvá, mint a konszolidált pénzügyi kimutatásai tekintetében, és
                              
                                          i.
                                       
                                       
                                          az anyavállalatánál később, a gazdálkodó egység egyedi pénzügyi kimutatásaiban a D16. bekezdést alkalmazza.
                                       
                                    
                                          ii.
                                       
                                       
                                          a leányvállalatánál később, a gazdálkodó egység egyedi pénzügyi kimutatásaiban a D17. bekezdést alkalmazza.
                                       
                                    
                        
            
         IAS 28 Társult vállalkozásokban és közös vállalkozásokban lévő befektetések
         
      
      A 25. bekezdés módosul, és a standard kiegészül a 45B. bekezdéssel.
      
         A tulajdonosi érdekeltség változása
      
      
               
                  25.
               
               
                  Ha a gazdálkodó egység társult vállalkozásban vagy közös vállalkozásban lévő tulajdonosi érdekeltsége csökken, de a befektetés továbbra is társult vállalkozásnak vagy közös vállalkozásnak minősül, a gazdálkodó egységnek a korábban az egyéb átfogó jövedelemben elszámolt nyereség vagy veszteség tulajdonosi érdekeltség csökkenéséhez kapcsolódó részét át kell sorolnia az eredménybe, ha a nyereséget vagy veszteséget a kapcsolódó eszközök vagy kötelezettségek elidegenítésekor át kellene sorolni az eredménybe.
                  …
               
            HATÁLYBALÉPÉS NAPJA ÉS ÁTTÉRÉS
      …
      
               
                  45 B.
               
               
                  A 2014 augusztusában kibocsátott A tőkemódszer az egyedi pénzügyi kimutatásokban (az IAS 27 módosításai) módosította a 25. bekezdést. A gazdálkodó egységnek ezt a módosítást az IAS 8 Számviteli politika, a számviteli becslések változásai és hibák standardnak megfelelően visszamenőleg, a 2016. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett. Ha a gazdálkodó egység ezt a módosítást egy korábbi időszakra alkalmazza, közzé kell tennie ezt a tényt.